Diari Oficial de la Generalitat Valenciana


Sumari del DOGV 9226, del 30-11-2021 (2021/11504)

Correcció d'errades de la informació pública de la sol·licitud d'autorització administrativa prèvia, autorització administrativa de construcció amb declaració d'impacte ambiental, corresponent a la nova subestació transformadora situada en el terme municipal d'Algueña. Expedient ATASCT/2017/72/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11554


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Correcció d'errades

Correcció d'errades de la informació pública de la sol·licitud d'autorització administrativa prèvia, autorització administrativa de construcció amb declaració d'impacte ambiental, corresponent a la nova subestació transformadora situada en el terme municipal d'Algueña. Expedient ATASCT/2017/72/03. [2021/11840]  
Antecedents de fet  
Primer. De conformitat amb l'article 9 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb l'article 125 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i, finalment; amb l'article 36 de la Llei 21/2013, de 9 de desembre, d'avaluació ambiental, i amb l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, en els quals es regula el tràmit d'informació pública dels projectes en cadascun dels seus àmbits.  
  
Segon. D'una part, en el primer paràgraf es justifica legalment el tràmit d'informació pública sobre la base de l'article 144 de l'RD 1955/2000, entre altres. D'una altra part, en el cos de l'anunci s'expressa l'objecte de la sol·licitud com a autorització administrativa prèvia i de construcció. Finalment, en l'antepenúltim paràgraf s'indica el termini de presentació d'al·legacions per un període de 20 dies.  
Tercer. S'han advertit errors en el paràgraf primer de justificació del tràmit d'informació pública, on ha de dir «Article 125 de l'RD 1955/2000»; en l'objecte de la sol·licitud, on ha de dir «Autorització administrativa prèvia, autorització administrativa de construcció amb declaració d'impacte ambiental»; així com en el termini per a la presentació d'al·legacions, on ha de dir «trenta dies».  
Quart. S'afig al penúltim paràgraf el text: «Serà competent per a resoldre les autoritzacions objecte de la sol·licitud la Direcció General d'Indústria, Energia i Mines, segons disposa l'article 4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.»  
  
Fonaments de dret  
Primer. L'article 109 de la Llei 39/2015, d'1 d'octubre, del procediment administratiu comú de les administracions públiques, estableix que: «Les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.»  
  
Advertit un error material en el text de l'anunci d'informació pública del Servei Territorial d'Indústria, Energia i Mines d'Alacant, publicat el 16 de novembre de 2021 en el Diari Oficial de la Generalitat Valenciana, resolc:  
  
Rectificar la motivació del tràmit d'informació pública, l'objecte de la sol·licitud del peticionari, així com el termini per a la presentació d'al·legacions per part de les persones afectades.  
  
Alacant, 18 de novembre de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.